Ista fegura tamién estió un instrumento d'a potestat d'o rei en os diferents territorios d'a Corona d'Aragón, gosando constituyir una mena d'alter-ego d'o monarca en ixos territorios. A o largo d'o sieglo XV, o termin, con caracteristicas parellanas, fue estando sustituyiu, seguntes o territorio, por o virrei, a on en decumentos d'a Corona de 1428, apareixe en latín un "vice rex" ta referir-se a o virrei de Secilia. Ferrando o Catolico instituyó o cargo de lugartenient cheneral en toda a Corona d'Aragón.